द गुड डॉक्टर में इससे पहले…
मैं असामान्य जोड़ों के बारे में हुलु के लिए एक रियलिटी वेडिंग सीरीज़ बना रही हूँ।
तुम रियलिटी शो के लायक नहीं हो।
क्या आप लोगों ने मेरा शो करने के बारे में कुछ सोचा है?
दुनिया में ऐसे लोग हैं जिन्हें यह जानने की ज़रूरत है कि आप भी हैं, शॉन।
अपने बचपन में मैं उस तरह का टीवी शो देखना पसंद करता, जिसमें
एक ऐसे भाग्यशाली पुरुष के बारे में दिखाया जाता, जो तुम्हारी जैसी महिला से शादी करता।
हम रियलिटी शो में भाग लेने जा रहे हैं।
तुम, लीया और तुम्हारा संबंध उम्मीद देगा।
क्या अब सरप्राइज़ का समय आ गया है?
शॉन और लीया, मुबारक हो।
जब पहली बार मैं शॉन से मिली थी।
वह भीगा हुआ था और उसे ठंड लग रही थी।
और थोड़ा…
मुझे यह सोचना याद है कि वह खोए हुए पिल्ले जैसा था।
बहुत ही प्यारा, पर बहुत असहाय
और बेशक चिकित्सा के ज्ञान से भरपूर तो बिल्कुल भी नहीं था।
पर केवल वही था, जिसे पता था कि उस नन्हे बच्चे की ज़िंदगी कैसे बचाए।
पैनकेक तैयार हैं।
मुझे ऐसे दिखाना है कि तुम यहाँ नहीं हो।
पर मेरे पैनकेक के लिए तुम्हारा भी स्वागत है।
हालाँकि तुम सबका मेरे अपार्टमेंट में होना मुझे बिल्कुल पसंद नहीं है।
हर पैनकेक में 11 चॉकलेट चिप हैं।
बस दो दिनों में इतना कुछ करना है।
इसीलिए सोफ़ी इसमें माहिर है।
हर किताब एक अलग थीम है।
हम एक चुनेंगे और सारे फ़ैसले हो जाएँगे।
फूल, सजावट, भोजन, संगीत।
मुझे सच में बहुत अच्छा लग रहा है।
कोई दरवाज़े पर है।
मैंने सुना यहाँ पैनकेक होंगे और अपनी दोस्त से मिलने का मौका भी!
हैलो।
इतनी खुशी हो रही है कि तुम यहाँ आई।
यह शादी तो बिल्कुल नहीं छोड़ सकती थी।
और शायद तुम्हारी थोड़ी याद भी आती थी।
उतनी ही जितनी जोसेफ़ा जो के चाय लाटे की याद आती है?
लगभग। शुक्रिया।
आपको डॉ. ब्राउन पर बहुत गर्व होगा, जल्दी ही आपके नक्शेकदम पर चलेंगी।
मुझे ग्वाटेमाला में सर्जरी की प्रमुख बनने का प्रस्ताव मिला है।
वाह, बधाई हो।
मैंने अभी तय नहीं किया है, पर…
जो भी है, मुझे, हाँ, बहुत गर्व है।
विवाह का मज़ा लेने के लिए बावन घंटे बचे हैं।
चलो आगे बढ़ें।
अच्छा, लीमो-बस बाहर है।
अब मैनीक्योर, मालिश का और सपनों की पोशाक में समाने का वक्त आ गया है।
लीमो-बस?
बाय, मेरे होने वाले पति।
बाय, मज़े करना।
-लूचो पहुँच गया है। तैयार होना होगा। -ठीक है।
क्लेयर का प्रेमी है?
सोफ़ी को जानना होगा कि उसे…
प्रेमी नहीं है। मरीज़ है।
सोफ़ी ने मुझे साथी लाने का प्रस्ताव दिया और मैंने मान लिया।
ज़ाहिर है, मुझे फ़ायदा हुआ।
अगर तुम सर्जरी की प्रमुख बनोगी, तो बहुत फ़ायदे होंगे।
तुम्हें लगता है प्रमुख के रूप में अच्छा करूँगी?
बेशक।
हे भगवान! आपको देखकर इतना अच्छा लग रहा है।
मैंने पिज़्ज़ा खाया, चॉकलेट दूध पिया
और मैं ग्रैंड कैन्यन और फ़्रेस्नो के ऊपर से उड़कर आया हूँ।
तुम्हारा सफ़र बहुत शानदार था।
ये आपके दोस्त हैं, जो मेरी जान बचाएँगे?
ठीक है।
ये ट्यूमर कई सालों से बढ़ रहे हैं।
लूचो एक ऐसे गाँव से है, जहाँ पर अस्पताल वगैरह की व्यवस्था कुछ खास नहीं है।
मैं फिर से फ़ुटबॉल खेल पाऊँगा?
-तुम्हारी स्पेनिश बहुत अच्छी है। -लगन काम करती है।
तुमने "विहास्ते" गलत बोला था।
ठीक है।
तुम्हारी अंग्रेज़ी भी काफ़ी अच्छी है।
मैं स्पेनिश सिखाता हूँ। डॉ. क्लेयर अंग्रेज़ी सिखाती हैं।
इसने मुझे फ़ुटबॉल का मैच देखना सिखाया।
"मर्कांडो" का क्या मतलब है?
स्कोरिंग।
गोलकीपर।
रेफ़री मलाशय है।
इसकी इमेजिंग में क्या है?
ग्वाटेमाला, याद है?
सबसे करीबी एमआरआई ग्यारह घंटे की बस यात्रा की दूरी पर है।
तुमसे रेडियोलॉजी में मिलती हूँ। फिर मिलते हैं, लूचो।
इसे वी-टैक हो रहा है।
हमने दो बार डीफ़िब्रीलेट करने की कोशिश की। उसकी धड़कन 180 से ऊपर है।
बारह मिलीग्राम एडिनोसीन दे रही हूँ।
-धड़कन ठीक हो रही है। -दिल की गति में प्रतिगामी पी तरंग है।
बीटा ब्लॉकर पिछले 48 घंटे से बिल्कुल ठीक काम कर रहे थे। क्या हुआ?
-पिछली रात मरीज़ को नहीं दिए गए। -क्यों नहीं?
इस मंज़िल पर कौन ड्यूटी पर था?
विलेनुएवा।
जब उसकी शिफ़्ट शुरू हो, तो मुझे बताना।
हैलो।
आज क्लेयर से मिले?
वह ग्वाटेमाला से अपने प्यारे से मरीज़ के साथ आई है।
गुर्दे का ट्यूमर, है न? मैं बहुत व्यस्त था।
तब यह जानकर खुशी होगी कि शॉन और लीया की शादी का तोहफ़ा नहीं लेना है।
"हमने" उनके लिए क्या लिया?
-ब्रेड मेकर। -वे ब्रेड खाते भी हैं?
सभी ब्रेड खाते हैं।
और सही प्रतिक्रिया होती, "यह काम करने के लिए शुक्रिया।"
इतनी खुशी हो रही है कि तुम मेरे साथ छुट्टी लोगी।
लड़की, इसके लिए एक हफ़्ते की छुट्टी लूँगी। यह मेरे अपार्टमेंट से बड़ी है।
अच्छा, चलो, तुम्हें थीम चुनने मेरी मदद करनी है।
मैं बिल्कुल देहाती नहीं हूँ।
पारंपरिक भारी-भरकम लगता है।
तड़क-भड़क वाला मज़ेदार हो सकता है।
बहुत ज़्यादा हो जाएगा।
ट्रॉपिकल?
-मैं नारियल के खोल वाली ब्रा नहीं पहनूँगी। -ट्रॉपिकल, बिल्कुल नहीं।
पुराने ज़माने का कैसा रहेगा?
पचास के दशक की पोशाक में ज़ोरदार लगोगी
और शॉन को बडी हॉली के रूप में देख रही हूँ।
बहुत ही "हैपी डेज़" जैसा हो जाएगा।
मैं कुछ ज़्यादा परिष्कृत की कल्पना कर रही हूँ।
तब तो नॉटिकल हो ही नहीं सकता।
और दिव्य, वह जो भी है, बिल्कुल नहीं।
"हैरी पॉटर"?
अच्छा, ठीक है, एक दिन,
कोई "हैरी पॉटर" चुनेगा।
और वह बहुत ही शानदार होगा।
यह कैसा रहेगा?
अव्वल दर्जे की शालीनता।
मेरे ख़याल से मुझे पसंद आ रहा है।
हर जगह साटन, क्रिस्टल, मोमबत्तियाँ और फूल।
मैं जितना सोच पाती, यह उससे कहीं सुंदर है।
अच्छा, अब जब तक हम स्पा पहुँचें,
तो तुम दोनों को ब्रूट और अतिरिक्त ब्रूट में से चुनना है।
ठीक है।
सोफ़ी ने तुम्हें अँगूठी के कितने विकल्प दिए?
चौरानवे।
पर वे सभी बहुत महँगी हैं। लीया उसके बजाय नया लैपटॉप ले लेगी।
पूरे यकीन से कह रहे हो?
प्यार के अटूट बंधन का शाश्वत प्रतीक के मुकाबले
ज़्यादा तेज़ प्रोसेसर?
कुछ मिला?
इमेज अभी आ रही है।
क्या तुम्हें सच में लगता है कि मैं सर्जरी की अच्छी प्रमुख बनूँगी?
डॉ. लिम हमेशा मुझसे पहले चली जाती हैं, इसलिए उतना मुश्किल काम नहीं होगा।
शायद यह मेरी वजह से इतना आसान दिखता है।
हो सकता है।
मेरे ख़याल से तुम शानदार होगी।
पर…
पर कुछ नहीं।
अरे। पहले तुम हिचकिचाई थी।
जानना है कि तुम सच में क्या सोचती हो। तुम्हारी राय मेरे लिए मायने रखती है।
कुछ दिन बहुत चुनौती भरे हो सकते हैं
और तुम्हें अपनी भावनाओं को दरकिनार करने के लिए तैयार रहना होगा।
ठीक है, तो तुम्हें नहीं लगता कि मैं यह कर सकती हूँ?
मेरे लिए तुम बहुत दयालु, सबसे अधिक परवाह करने वाली…
-छोड़ो भी। -…और सहानुभूति रखने वाली इंसान हो।
इसीलिए मुझे यहाँ पर तुम्हारी बहुत कमी खलती है।
लेकिन कम घंटे होने के बावजूद, तुम देखोगी कि विभाग को चलाना,
जितना सोचती हो, उससे मुश्किल है।
कभी-कभी तुम्हें सच में कड़े दिल वाला बनना होगा।
यह वाली अँगूठी एकदम सही है।
इसे बेचकर लीया दो लैपटॉप ले सकती है।
ये रहे ट्यूमर।
नसें साफ़ दिख रही हैं।
खून बहने का बड़ा जोखिम हो सकता है।
और उस बाएँ आलिंद को देखो।
उसके दिल में भी ट्यूमर है।
छोटा है, पर वहाँ तक पहुँचना मुश्किल होगा।
एक उसके मस्तिष्क में भी है।
और यह वाला छोटा भी नहीं है।
एक केस लाने के बजाय,
लगता है कि डॉ. ब्राउन हमारे लिए तीन केस लाई हैं।
सभी पेचीदा, सभी संभावित तौर पर घातक सर्जरी हैं।
मैंने तीन टीम बनाई हैं।
डॉ. ग्लासमैन, ब्राउन और मर्फ़ी मस्तिष्क वाली टीम में हैं।
दिल की टीम में हैं, डॉ. लिम और वोल्क।
गुर्दे वाली टीम में मैं और डॉ. पार्क रहेंगे।
हममें से हर एक का ऑपरेशन बाकी दोनों टीम से प्रभावित होगा।
-प्रक्रिया की देखरेख के लिए कोई चाहिए। -मैं करूँगी।
मैं किसी ज़्यादा अनुभवी व्यक्ति के बारे में सोच रही थी।
तुम्हारा मतलब है कि जो जुड़ा न हो।
-मेरे ख़याल से इसमें ओवरलैप है। -ज़रूरी नहीं है।
ठीक है, ले लो।
अब हमारे पास गुलदस्ते, सेंटर पीस हैं,
संगीत की सूची और अतिरिक्त ब्रूट के साथ मेन्यू भी तैयार है।
तुम कमाल की हो।
कल वह वृत्तचित्र फ़िल्म बना रही थी। आज वह फ़ील्ड जनरल है।
हाँ। समय सीमाएँ मेरी दोस्त हैं।
तुम्हारे पक्ष के 48 मेहमानों और शॉन के बस नौ मेहमानों ने पुष्टि की है।
माता-पिता नहीं? परिवार के बाकी लोग नहीं?
उसके पापा और भाई अब नहीं हैं और वह अपनी माँ से बात नहीं करता है।
यह मुश्किल है।
हाँ।
-हम सीट फ़िलर्स से इसकी भरपाई कर देंगे। -सीट फ़िलर्स?
हाँ। किसी को अंतर पता नहीं चलेगा।
और तुम्हारे माँ-पापा को अभी उनकी फ़्लाइट के पहले दर्जे में भेज दिया है।
सच?
उन्हें यह बहुत पसंद आएगा।
एयरपोर्ट पर मेरा क्रू उनका इंतज़ार करेगा।
और मेरे ख़याल से सीवीड रैप आ गए।
हाँ!
हे भगवान।
काट कर रहा हूँ।
अरे। फिर जा रहा है।
तुमने शॉन और लीया की शादी के तोहफ़े के बारे में तय कर लिया?
जानते हो मुझे अच्छी कैबरनेट कितनी पसंद है, तो मैं उन्हें नापा में वीकेंड दे रहा हूँ।
हाँ। यह एक वाइनयार्ड और डेयरी फ़ार्म है,
तो लीया वाइन पिएगी, शॉन एक प्रतिशत पिएगा।
और तुमने?
ब्रेड मेकर लिया है।
-मॉर्गन ने चुना है। -पता नहीं था कि वे ब्रेड के शौकीन हैं।
मुझे यकीन है कि उन्हें पसंद आएगा।
गुर्दे वाली टीम कैसी है?
बहुत सारी पेचीदा वाहिकाएँ हैं।
बहुत अधिक खून बहे बिना यह नहीं हो पाएगा।
हमारे पास और क्या विकल्प हैं?
गुर्दा निकालना सबसे सुरक्षित विकल्प होगा।
बाकी पूरी ज़िंदगी उसे डायलिसिस पर छोड़ दें?
शायद यह हमारा एकमात्र विकल्प हो।
ग्वाटेमाला में डायलिसिस… लूचो अस्पताल में ही रह जाएगा।
कोई बेहतर तरीका सोचना पड़ेगा।
मैं पीछे की दीवार से जाना चाहूँगी। वहाँ से पहुँचना आसान होगा।
हम काफ़ी सारे टिशू काटेंगे। क्या इससे दिल कमज़ोर नहीं होगा?
-ट्यूमर से जितना होगा, उतना तो नहीं। -कोई प्रगति है?
तुम बताओ।
-इससे दिल का आउटपुट कम हो जाएगा। -उतना नहीं, जितना ट्यूमर से होगा।
मेरी भी सर्जरी की यही योजना थी। इसीलिए बिना सर्जरी वाली योजना के बारे में सोचा।
एमटीओआर इनहिबिटर्स।
छोटे ट्यूमर घटाने के लिए यह कारगर साबित हुआ है।
इन दवाओं का असर होने में महीनों लगते हैं।
पर ये महीने उसके पास होंगे क्योंकि वह ज़िंदा रहेगा।
दूसरी सर्जरी उसके दिल पर दबाव डालेंगी। दिल काम करना बंद कर सकता है।
इसीलिए बिना सर्जरी वाली टीम,
मॉर्गन और ऐशर, ओआर में दिल के बेतरतीबी से धड़कने की निगरानी करेंगे।
-डॉ. लिम का क्या? -इनका प्रमोशन मस्तिष्क टीम में हो गया।
उम्मीद है, पैसे भी बढ़ाकर मिलेंगे।
कल रात मेरे प्रेमी के साथ हुआ जो भी हुआ,
मैं आपको सब कुछ बता सकती हूँ, पर पता है कि आप बहाने नहीं सुनना चाहतीं।
मुझे सहानुभूति है कि घर पर हालात खराब हैं,
पर एक मरीज़ मर सकता था।
अगर आप मुझे निकालना चाहती हैं, मैं समझती हूँ।
तुमसे तुम्हारी आमदनी छीनने से कोई हल नहीं निकलेगा।
पर मैं तुम्हें प्रशासनिक कामों में लगा दूँगी।
शुक्रिया, डॉ. लिम। मैं…
डैलीसे।
तुम्हें मदद की ज़रूरत है।
यह बेशोर महिला आश्रय की निदेशक हैं।
उन्हें तुम्हारे फ़ोन का इंतज़ार रहेगा।
यह सच में बहुत बढ़िया जगह है।
यह पेचीदा है।
मेरे लिए इसे सरल बनाओ।
दो साल पहले, जब मेरी माँ के लिवर कैंसर के बारे में पता चला था,
वह मुश्किल समय था।
वह अकेली माँ थीं। और मैं उनकी इकलौती संतान थी।
और जब उनकी मौत हो गई,
मैं अकेली रह गई।
और तभी मैं ओवेन से मिली।
मुझे किसी की सख़्त ज़रूरत थी और वह मेरे लिए मौजूद था।
और अब,
वह मुश्किल समय से गुज़र रहा है।
ऐसा नहीं है कि उसे मुझ पर यह सब निकालना चाहिए।
जानती हूँ कि यह मुश्किल होगा।
पर यह भी जानती हूँ कि यह ज़रूरी है।
मैं उन्हें फ़ोन करूँगी।
शुक्रिया।
उस निलय को देखो। लिंकन सुरंग के आकार का है।
हमें वहीं से अंदर जाना है।
फिर भी शायद हम ट्यूमर तक पूरी तरह से न पहुँच पाएँ।
उसके लिए हमें खोपड़ी को खोलना होगा और मस्तिष्क के ज़रिए पहुँचना होगा।
अगर हम पूरे ट्यूमर को न निकाल पाए, आपकी सर्जरी बस समय की बर्बादी होगी।
क्या कहती हैं, प्रमुख?
मैं डॉ. ग्लासमैन के साथ हूँ।
यही सही जवाब है। ठीक है, हमारा काम हो गया।
उसे बंद करते हैं।
लीया ने हमारी शादी की थीम चुन ली है।
उसने मेरे पहनावे की एक तस्वीर भेजी है।
इसे द गॉस्लिंग कहते हैं।
बहुत ही आकर्षक है।
कमरबंद बहुत ही तंग लग रहा है।
इस हेयरस्टाइल के लिए काफ़ी जेल चाहिए। मुझे जेल पसंद नहीं। इससे सिर कसा लगता है।
तो फिर तुम्हें लीया को बताना चाहिए,
ताकि तुम दोनों कुछ और चुन पाओ।
आपको क्या लगता है, डॉ. ग्लासमैन?
मुझे लगता है कि अगर 30 साल पहले मेरी पत्नी ने मुझसे यह सूट पहनने के लिए कहती,
तो मैं उससे शादी ही नहीं करता।
अगर दो साल पहले डेबी ने मुझसे कहा होता, तो शायद मैं उस पर हँसता।
इसका मतलब मुझे यह सूट पहनने की ज़रूरत नहीं है?
नहीं, तुम्हें इसे पहनने की ज़रूरत नहीं है। मैं बस यह कह रहा हूँ कि…
शायद अगर मैं सूट पहन लेता
तो मेरी शादियों के नतीजे अलग होते।
तुम्हें लगता है, लीया नहीं जानना चाहेगी कि तुम्हें इस बारे में कैसा लग रहा है?
शॉन, तुम्हारे लिए यह बड़ा दिन है।
रक्तचाप 201 बटा 123 है।
उसे दौरा पड़ रहा है!
मस्तिष्क का ट्यूमर सीएसएफ़ के प्रवाह को रोक रहा है, इसीलिए दौरे पड़ रहे हैं।
-उसे हटाना होगा। -गुर्दे का ट्यूमर हटाने के बाद।
गुर्दे खराब हालत में मस्तिष्क का ऑपरेशन करने से
उच्च रक्तचाप, एएमएल फटने का खतरा हो सकता है।
और अगर मस्तिष्क में दबाव की दशा में हम उसके गुर्दे का ऑपरेशन करेंगे,
तब ब्रेन हर्नियेशन, स्ट्रोक, एनॉक्सिक ब्रेन इंजरी का खतरा हो सकता है।
केवल खून निकल जाने की स्थिति में।
तुमने उसके ट्यूमर देखे हैं? खून तो निकलेगा ही।
हमारे पास बेहतर योजना है।
हम ट्यूमर काटने से पहले फ़ीडिंग धमनी को बाँध देते हैं।
अगर गुर्दे की सर्जरी पहले करें, तो एसआईएडीएच का खतरा कम हो जाएगा,
जिससे लंबे समय के लिए दिल को नुकसान हो सकता है।
तो अगर मस्तिष्क का ऑपरेशन पहले करें,
यह सुरक्षित होगा, पर बहुत संभव है कि कोई खतरा बना रहे।
अगर गुर्दे का पहले करें,
तो जोखिम ज़्यादा है, पर पूरी तरह से ठीक होने की संभावना भी ज़्यादा है।
पिछले चार महीनों से,
मैं देख रही हूँ कि लूचो खिड़की से बाहर,
स्कूल के मैदान में बच्चों को फ़ुटबॉल खेलते हुए देखता रहता है।
अगर उसे वहाँ वापस पहुँचाने का कोई भी मौका होगा, तो मैं उसे आज़माना चाहूँगी।
फ़ुटबॉल खेलने के लिए यह बहुत बड़ा भार है।
हम गुर्दे का आज और मस्तिष्क का ऑपरेशन कल करेंगे।
हर व्यक्ति के लिए लगभग आधा दर्जन ऑइस्टर रहेंगे।
ओलिंपिया या कुमामोटोस?
दोनों मिलाकर।
दोनों को मिलाकर, प्लीज़।
मेरे ख़याल से यही है।
वाह।
सच में?
-तुम्हें पसंद नहीं आई? -अरे, नहीं। पसंद आई।
मैं इसमें शादी करना चाहूँगी और दफ़न भी होना चाहूँगी, पर वह मेरे लिए सही है।
बस सोच रही हूँ कि यह सब
तुम्हारे लिए सही होगा।
मैं तुम्हें कुछ उस तरह की चीज़ में देखती हूँ।
मैं भी, पर, मौके की माँग यही है।
जब शॉन और मैंने इसे करने का फ़ैसला किया, तो यह हमारी शादी से कहीं बढ़कर हो गया।
यह विशिष्ट जोड़ों का प्रतिनिधित्व करने का मौका है,
यह दिखाने का मौका कि ऑटिज़्म वाला कोई इंसान
एक सामान्य इंसान से सबसे शानदार,
जादुई, अब तक के सबसे कमाल के समारोह में शादी कर सकता है।
और अगर शॉन को यह पसंद नहीं आएगा, वह मुझे बता देगा।
बेहद कमाल की शादी के लिए।
गुर्दे की वाहिकाएँ दिखने वाली हैं।
सेरेब्रल परफ़्यूज़न प्रेशर 65 पर स्थिर है।
ताज़ा बनी ब्रेड की खुशबू से बेहतर कुछ हो सकता है?
असल में बहुत कुछ है।
फ़ीडिंग धमनी को बाँध रहा हूँ।
कार्बोहाइड्रेट से बचने की कोशिश रहती है।
दिल का इजेक्शन फ़्रैक्शन बढ़िया है।
शॉन, तुम्हारा क्या? तुम्हें ब्रेड पसंद है, है न?
अगर उसमें दालचीनी, मेवा, बीज या बेरी न पड़े हों।
या अंकुरित अनाज भी।
तुम्हें अपनी खुद की सामग्री चुनना पसंद है।
अगर किसी के साथ ब्रेड बाँट नहीं रहे।
तब तो सामग्री दोनों की पसंद की होनी चाहिए।
ट्यूमर अलग कर रहा हूँ।
अगर उस इंसान ने उन्हें खरीदने के लिए बहुत कोशिश की है,
तो दूसरे इंसान को उसकी तारीफ़ करनी चाहिए।
जेरोम और मेरे बीच भी झगड़ा चल रहा है।
मैंने सुझाव दिया था कि हम शादी में मिलते-जुलते सूट पहनें।
उसने मना कर दिया, कह रहा है, "फूहड़पन लगेगा।"
मुझे पता है यह फूहड़पन है, पर प्यारा वाला, "घटिया फूहड़पन" नहीं है।
शायद यह सूट या सामग्री की बात नहीं है,
पर हम जिस तरह के इंसान हैं, उसका सम्मान करने की बात है।
हमें ब्लीडर मिल गया। खून गुर्दे की नस से बह रहा है।
सेरेब्रल परफ़्यूज़न दबाव कम हो रहा है। इजेक्शन फ़्रैक्शन भी।
-गुर्दे के हाइलम को दबा रहा हूँ। -ब्रेन परफ़्यूज़न 35 से कम है।
नस की मरम्मत करना ज़रूरी है।
समय काफ़ी नहीं है। हमें पूरा गुर्दा लेना होगा।
रुको!
सैटिंस्की क्लैंप।
सीपीपी बढ़ाने के लिए फ़ेनाइलफ़्राइन दे दो।
फिर से टीईई देखो और दिल के प्री-लोड को बढ़ाने के लिए तरल दो।
गुर्दे की सतह पर काँटेदार टाँके।
सीपीपी फिर से 65 पर आ गया।
इजेक्शन फ़्रैक्शन सामान्य हो गया है।
मैं,
खुद एवरीथिंग बेगल का दीवाना हूँ।
एंजियोमायोलिपोमा अलग कर रहा हूँ।
मेरे ख़याल से ग्वाटेमाला तुम्हारे लिए अच्छा रहा।
शुक्रिया।
मुझे भी लगता है।
जब तुम गई थी, कठोरता के पैमाने पर दो पर थी
और अब तुम्हें पूरे पाँच पर रखूँगी।
सफल प्रमुख बनने के लिए हालाँकि अब भी कुछ कम है।
हमें गुर्दों पर बिल्कुल काम नहीं करना चाहिए था।
नहीं, यह सही फ़ैसला था।
जब तुमने फ़ैसला किया, उस वक्त हमने जैसा सोचा था, ठीक उसी तरह वह मौत की कगार पर था।
ऑड्री, साल भर बाद मिलने पर मुझे यह सुनने को मिल रहा है?
एक मरीज़ के जीवन की गुणवत्ता के बारे में सोचने के लिए?
मेरी एक नर्स के हालात बहुत खराब है।
तुमसे पूछती हूँ, क्या कठोरता के पैमाने पर मैं नीचे आ गई?
वह घरेलू हिंसा की शिकार है।
यह भयंकर है।
और उसका ध्यान बँटा होने की वजह से उसने एक मरीज़ को लगभग मार ही दिया था।
पता नहीं, वह मदद के लिए जाएगी या नहीं।
तो यह तुम्हारा उदाहरण है?
अच्छा प्रमुख बनने के लिए बदहाल महिलाओं को निकालने में सक्षम होना चाहिए?
जब वे मरीज़ को खतरे में डाल दें, तो तुम्हारे पास विकल्प की कमी हो सकती है।
मैं हमेशा तुम्हें प्रशंसा की नज़रों से देखती थी।
जैसे तुम अपने करियर को प्राथमिकता देती हो, भले ही उसकी कीमत चुकानी पड़े।
अपने निजी जीवन को छोड़कर प्रमुख के काम को चुनना।
मैं इसकी तारीफ़ करती थी।
पर मुझे नहीं पता कि यह ग्वाटेमाला है या उम्र का एक और साल,
पर अब,
मुझे नहीं लगता कि अब तुम्हारे फ़ैसलों की तारीफ़ करूँगी या नहीं। उसी तरह तो नहीं।
जब मैं यहाँ से गई, तुम एक शानदार प्रमुख थी।
पर,
मेरे ख़याल से उस पैमाने पर तुम बहुत ऊपर पहुँच गई हो।
यह सब क्या है?
फ़्राई किए अंडे, हरी चटनी के साथ।
पर तुम्हें तो फ़्राई किए अंडे पसंद नहीं हैं।
मुझे पसंद नहीं, पर तुम्हें ये बहुत पसंद हैं।
अगर आप केवल वही चीज़ें कर रहे हैं, जो आप करना चाहते हैं,
तो यह काफ़ी नहीं है।
यह तुम्हारे शादी के पहनावे की बात है, है न?
पता है, यह तुम्हारा अंदाज़ नहीं है।
बस तुम उसमें शानदार लगोगे।
पर अगर तुम कुछ ऐसा आज़माना चाहते हो जो तुम्हें ज़्यादा पसंद हो…
तुम्हें अपनी पोशाक पसंद आई?
बहुत सुंदर है।
अव्वल दर्जे की शालीनता तुम्हें खुश कर देगी?
मेरे ख़याल से सब कुछ लाजवाब दिखने वाला है।
पर मैं चाहती हूँ कि तुम्हें सब ठीक लगना चाहिए।
मुझे सब ठीक लग रहा है।
ठीक है।
हैलो।
यह मेरा इस्तीफ़ा है।
कल रात, मैं दो घंटे तक पार्किंग में बैठकर
आपके दिए नंबर पर फ़ोन करती रही।
डॉ. लिम, आपके साथ काम करना मेरे लिए सम्मान की बात थी।
सर्जरी में ट्रांसकॉर्टिकल तकनीक से
व्हाइट मैटर ट्रैक्ट को बिना छेड़े लूचो के मस्तिष्क की कार्य क्षमता सुरक्षित रहेगी।
बगल में कसा लग रहा है?
नहीं। शुक्रिया, अच्छा है।
केवल कोहनी, जाँघों और पिंडलियों को छोड़कर
और कमरबंद मेरे रेक्टस एब्डोमिनिस में खून के बहाव को कम कर रहा है।
तो, हम इसे थोड़ा ढीला कर देते हैं। विंसेंट?
-ठीक है। -अच्छा विचार है।
-जो मैंने दस मिनट पहले किया था। -तुमने लीया से बात नहीं की, है न?
मैंने की थी। वह इसे लेकर बहुत रोमांचित है,
इसलिए मुझे इसे कारगर बनाना होगा।
बस साइज़ बढ़ा देते हैं।
हाँ, स्लिम-फ़िट कट टैंट-कट जैसा लगेगा।
-ठीक है। -शॉन,
लीया नहीं चाहेगी कि तुम इस तरह की परेशानी सहो।
नहीं। मैं यह लीया के लिए कर रहा हूँ। ठीक है?
-सर, मैं चाहता हूँ कि आप हिलें नहीं। -हाँ।
यह मेरी बाहरी माँसपेशियों को दबा रहा है।
-तुम्हें ज़रूरत नहीं है… -मैं एक अच्छा पति होना चाहता हूँ!
शॉन, सब ठीक है।
-हम दूसरा टक्स ले आएँगे और… -नहीं!
ठीक है।
लूचो की हालत खराब है।
उसके मस्तिष्क में रक्तस्राव हुआ है।
फ़्रोज़न प्लाज़्मा लटकाओ और ड्रेन को लगा दो।
उसके मस्तिष्क के वेंट्रिकल में खून का थक्का फँसा है।
उसके ट्यूमर तक पहुँचने का बस यही ज़रिया था।
डॉ. लिम सही थीं।
हमें लूचो के मस्तिष्क का ऑपरेशन पहले करना चाहिए था।
हाँ, यही करना चाहिए था।
अगर दवाओं से इलाज करेंगे, तो थक्का हटाने में चार महीने लगेंगे।
ट्यूमर उसे तीन महीनों में मार डालेगा।
शॉन।
क्या देख रहे हो?
कुछ नहीं।
लूचो मर जाएगा।
हम घर जा रहे हैं?
और ऑपरेशन नहीं होंगे?
तो, हम जल्दी वापस आ जाएँगे?
तीन, दो, एक, चियर्स!
मर्फ़ी, पियो। यह बैचलर पार्टी है, अहम परंपरा है।
शॉन, कल इसी समय तुम मिस्टर लीया डिलालो बन जाओगे।
थक्के के आसपास कोई सुरक्षित रास्ता नहीं है।
नहीं है। पी लो। टकीला पी लो।
वह सही कह रहे हैं, शॉन।
तुम लूचो को यहाँ लाई, ताकि हम उसे बचा सकें
और मैंने कोशिश की, पर मैं असफल रहा।
मैंने सूट पहनने की कोशिश की और उसमें भी असफल रहा।
और मैं पति के रूप में भी असफल रहूँगा।
शॉन, ऐसा नहीं होगा।
तुम लोग एक-दूसरे से कुछ नहीं छिपाते।
तुमने कम से कम कोशिश तो की, शॉन।
अगर कोशिश का नतीजा असफलता हो, तो कोशिश से कोई फ़र्क नहीं पड़ता।
नहीं। प्यार उपलब्धियों से नहीं मापा जाता।
इस बात से मापा जाता है कि कितनी परवाह करते हो।
कुछ ऐसा करने की कोशिश करना
जो आसान नहीं है, इससे ज़्यादा परवाह और क्या दिखाएगा?
आप हमेशा सफल नहीं होते, पर अगर कोशिश ही नहीं करेंगे,
तो कभी सफल नहीं होंगे।
तुम मज़ाक कर रहे हो, है न?
शॉन, पता है, तुम्हें…
तुम्हें यह करने की ज़रूरत नहीं है। हम डिनर के लिए जा सकते हैं…
लिंग्विनी कहाँ मिलेगी?
हाँ। हम…
ईडन जेंटलमेन्स क्लब
इंटरमिटेंट फ़ोटोथिरेमिक लेज़र लाइट थेरेपी।
-हमें वापस जाना होगा! -अच्छा!
मुझे डर लग रहा है।
मुझे पूरा विश्वास है।
तुम्हारे मस्तिष्क में थक्के को तोड़ने के लिए
केमिकल थ्रोम्बोलाइसिस के साथ लेज़र का उपयोग…
मेरा ऑपरेशन हो गया?
ट्यूमर खत्म हो गया?
याद है जब हम पहली बार मिले थे?
मैं बहुत भीगा हुआ था।
और उस दिन भी तुमने उस छोटे बच्चे की जान बचाई थी।
तुम रो क्यों रही हो?
क्योंकि मैं बहुत खुश हूँ।
और थोड़ी उदास भी हूँ।
एक ही समय पर खुश और उदास दोनों कैसे हो सकते हैं?
मैं तुम्हारे लिए खुश हूँ।
इसलिए कि तुम कितनी दूर तक आ गए हो
और जो खुशी तुम्हें मिली है,
तुम इतने लाजवाब इंसान बन गए हो, इस सबके लिए।
और मैं उदास हूँ क्योंकि तुम्हारी याद आती है।
मैं भी तुम्हें याद करता हूँ।
मुझे जाना होगा।
शॉन, तुम्हारी शादी होने वाली है,
पाँच घंटों में?
पाँच घंटों में मेरी शादी होने वाली है।
क्या पहनोगे?
पता नहीं।
अभी मत देखो।
मुझे चुनरी को थोड़ा और फैलाना है।
और हो गया।
मेगन मार्कल को अभी बहुत जलन हो रही होगी।
वे अभी तक के सबसे प्यारे जोड़े हैं।
शायद दूसरे सबसे प्यारे।
और उनके बारे में जो बात मुझे सबसे ज़्यादा पसंद है,
वह यह कि वे जो हैं, उसके लिए एक-दूसरे का सम्मान करते हैं।
एक-दूसरे को एक शख्सियत के तौर पर स्वीकार करते हैं।
अच्छा। मैंने ब्रेड मेकर रद्द कर दिया। उनके लिए क्या मँगाना चाहते हो?
कुछ ऐसा जिसमें हम दिखाई दें।
-विवाह परामर्श? -बिल्कुल सही।
मुझे शॉन और लीया में बहुत दिलचस्पी थी।
हैशटैग शी-इया।
हैशटैग ली-ऐश।
यह मिलकर "लीश" बन जाएगा, इसलिए, नहीं।
मुझे मिलते-जुलते सूट के बारे में बताना चाहिए।
वैसे बता दूँ, मेरे ख़याल से वे शानदार हैं और हम उनमें बहुत अच्छे लग रहे हैं।
यह कहने के लिए शुक्रिया।
हम बहुत ही बेवकूफ़ जोड़ी लग रहे हैं।
एक जैसे सूट के बारे में मैं गलत था। माफ़ कर दो।
मुझे ऐसा आदमी पसंद है, जो गलती होने पर मान लेता है।
और मैं बेवकूफ़ लग सकता हूँ, पर मैं इसका बेवकूफ़ हूँ।
और यह मेरा है।
वाह।
बढ़िया लग रहे हो।
मैं कोशिश करता रहा।
कल रात मैंने इसे दो मिनट के लिए पहना, फिर पाँच मिनट के लिए, फिर दस मिनट के लिए।
कुल 44 मिनट तक पहना।
तो तुमने अधिकतम 44 मिनट पहना, है न?
हाँ।
शादियाँ स्विस घड़ियों की तरह समय की पाबंद नहीं होतीं।
अगर मैं वचन वाले फालतू हिस्से को छोड़कर
लीया के साथ चर्च से निकल जाऊँ, तो मेरे हिसाब से सर्विस में 42 मिनट लगेंगे।
मैंने "बीमारी में और सेहत में" वाला हिस्सा
अपनी हिपोक्रेटिक शपथ में पूरा कर लिया था।
उम्मीद है कि फूलों वाली लड़की साथ चल पाए।
अरे, हाँ।
तैयार हो?
मैं तैयार हूँ।
हाँ, तुम तैयार हो।
हमें बात करने की ज़रूरत है।
मैं तुम्हारा इस्तीफ़ा मंज़ूर नहीं कर रही।
आप बहुत अच्छी हैं,
पर मैं नहीं कर सकती।
अकेले दम पर नहीं कर सकती।
इसीलिए मैं चाहती हूँ कि तुम मेरे साथ आकर रहो।
अपनी बॉस के साथ?
अपनी सहेली के साथ।
प्लीज़, हाँ कह दो।
तुम बहुत खूबसूरत लग रहे हो।
तुम बहुत सुंदर लग रही हो।
गॉस्लिंग और मार्कल।
पर शॉन और लीया नहीं।
मुझे बहुत अफ़सोस है, शॉन।
मुझे पता था कि दुनिया हमें देखेगी
और मैं सभी को दिखाना चाहती थी कि तुम कितने लाजवाब हो
और तुम्हारे साथ होना कितना अच्छा है।
पर तुम्हें इतनी असुविधा हो रही है, है न?
मैं बस अगले 39 मिनट तक काम चला सकता हूँ।
इतना कुछ झेलने के लिए तुम्हें बहुत प्यार करती हूँ।
पर हमें इसकी ज़रूरत नहीं थी।
तुमसे शादी होने का इंतज़ार नहीं कर पा रही।
पर ऐसे नहीं।
हाँ।
ऐसे नहीं।
सब ठीक है?
हाँ।
पर शादी नहीं होगी।
आज नहीं।
मुझे बहुत अफ़सोस है कि तुम्हारा शो खराब कर दिया।
शादी का शो, जिसमें शादी ही नहीं हुई।
हाँ, बिल्कुल।
मुझे लगा था कि यह हमसे बड़ा है, पर ऐसा होना नहीं चाहिए।
यह हमारा दिन है और यह हमारे बारे में नहीं हैं।
अब से 45 मिनट बाद यह नहीं समझ सकती थी।
जानती हूँ।
जाओ खुश हो जाओ। जाकर अपने मन की करो।
शुक्रिया!
ठीक है।
ज़बरदस्त मोड़।
तुम कल वापस जा रही हो?
केस जमा हो रहे होंगे।
तुम्हें नौकरी स्वीकार कर लेनी चाहिए।
तुम बहुत ज़बरदस्त प्रमुख बनोगी।
ज़बरदस्त का तो पता नहीं।
मुझे पता है।
तुमने मुझे बेहतर बना दिया।
हम अपने नंबर गिरा रहे हैं, है न?
बहुत ज़्यादा।
संवाद अनुवादक अचला यासीन है न?